ข้อใดเป็นข้อดีของการกระจายการลงทุนอย่างเป็นระบบด้วยวิธี DCA
1. ลงทุนเป็นงวด ๆ งวดละเท่า ๆ กัน
2. ถ้าภาวะตลาดมีความผันผวนมาก ๆ จะมีโอกาสขาดทุนน้อยกว่าวิธีซื้อทั้งหมดในครั้งเดียว
3. สามารถซื้อหน่วยลงทุนที่มากขึ้น หากราคาหุ้นปรับตัวต่ำลง
4. ลงทุนแบบอัตโนมัติไปเรื่อย ๆ
คำตอบได้แก่ 2.  เนื่องจาก ข้อดีของการกระจายการลงทุนอย่างเป็นระบบด้วยวิธี DCA คือ ถ้าภาวะตลาดในช่วงนั้นมีความผันผวนมาก ๆ หรือเป็นตลาดขาลง จะมีโอกาสขาดทุนน้อยกว่าวิธีที่เราซื้อทั้งหมดในครั้งเดียว แต่ในช่วงขาขึ้นวิธีนี้ จะให้ผลเป็น “ค่าเฉลี่ย” ที่ไม่มีความเสี่ยงสูง

การทำ DCA นั้น ทำให้มีวินัยในการลงทุน ไม่หลงไปกับความผันผวนของตลาดในระยะสั้น ๆ แล้วจะเกิดความต่อเนื่องในการลงทุน และสามารถใช้การลงทุนช่วยทำให้เงินออมงอกเงยได้สมดังความตั้งใจ

สรุปง่าย ๆ  DCA เปรียบเสมือนการฝากเงินเป็นประจำ แต่ฝากในกองทุน/หุ้นแทน ถึงอย่างนั้นความเสี่ยงก็จะสูงกว่าการฝากเงินทั่วไป ต้องพิจารณาตัวเองให้ดีว่ารับความเสี่ยงได้มากน้อยแค่ไหน จะได้เลือกหุ้น/กองทุนได้ถูกตามสไตล์ของตัวเอง

DCA เป็นการลงทุนแบบหวังผลระยะยาว เหมาะกับคนที่ต้องการวางแผนเงินในอนาคต เช่น เก็บเงินเกษียณ เก็บเงินให้ถึง 1 ล้าน เป็นต้น และถึงแม้จะมีความผันผวนบ้าง แต่ก็มีโอกาสที่จะได้ผลตอบแทนมากกว่าการฝากประจำ
ความรู้ทางการเงิน